title: 2005/266/ES: Sklep Sveta z dne 16. marca 2005 o spremembi Sklepa 1999/70/ES o zunanjih revizorjih nacionalnih centralnih bank glede zunanjih revizorjev Banco de Portugal

text:
               31.3.2005

               SL

               Uradni list Evropske unije

               L 82/6

      SKLEP SVETA

   z dne 16. marca 2005
   o spremembi Sklepa 1999/70/ES o zunanjih revizorjih nacionalnih centralnih bank glede zunanjih revizorjev Banco de Portugal
   (2005/266/ES)
   SVET EVROPSKE UNIJE JE –
   ob upoštevanju Protokola o Statutu Evropskega sistema centralnih bank in Evropske centralne banke, ki je priložen k Pogodbi o ustanovitvi Evropske skupnosti, in zlasti člena 27(1) Protokola,
   ob upoštevanju Priporočila ECB/2005/3 Evropske centralne banke (v nadaljnjem besedilu „ECB“) z dne 11. februarja 2005 Svetu Evropske unije o zunanjih revizorjih Banco de Portugal (1),
   ob upoštevanju naslednjega:

               (1)

               Revizijo računovodskih izkazov ECB in nacionalnih centralnih bank Evrosistema opravljajo neodvisni zunanji revizorji, ki jih priporoči Svet ECB in odobri Svet Evropske unije.

               (2)

               V skladu z nedavno spremembo v portugalski zakonodaji morajo revizijo računovodskih izkazov sedaj opravljati izključno le „revisores oficiais de contas“ (pooblaščeni revizorji). Svet ECB zato Svetu Evropske unije priporoča, da odobri nadomestitev družbe Pricewaterhouse Coopers – Auditores e Consultores, Lda. kot zunanjega revizorja Banco de Portugal, z družbo PricewaterhouseCoopers & Associados – Sociedade de Revisores Oficiais de Contas, Lda., ker prva nima statusa pooblaščenih revizorjev.

               (3)

               Svet ECB je priporočil, da se trajanje mandata zunanjih revizorjev ne spremeni.

               (4)

               Primerno je upoštevati priporočilo Sveta ECB in v skladu s tem spremeniti Sklep 1999/70/ES (2) z dne 25. januarja 1999 o zunanjih revizorjih nacionalnih centralnih bank –

         SKLENIL:
   Člen 1
   V Sklepu 1999/70/ES se člen 1(10) nadomesti z naslednjim:

      „10.   PricewaterhouseCoopers & Associados – Sociedade de Revisores Oficiais de Contas, Lda. se s tem sklepom odobri za zunanjega revizorja Banco de Portugal od poslovnega leta 2004 za obdobje enega leta z možnostjo podaljšanja.“

   Člen 2
   O tem sklepu se uradno obvesti ECB.
   Člen 3
   Ta sklep se objavi v Uradnem listu Evropske unije.

      V Bruslju, 16. marca 2005

            Za Svet

            Predsednik

         J. ASSELBORN

      (1)  UL C 50, 26.2.2005, str. 6.

      (2)  UL L 22, 29.1.1999, str. 69. Sklep, kakor je bil nazadnje spremenjen s Sklepom 2004/651/ES (UL L 298, 23.9.2004, str. 23).


title: Sklep Sveta 2004/790/SZVP z dne 22. novembra 2004 o podaljšanju veljavnosti in spremembi Sklepa 2003/276/SZVP o izvajanju Skupnega ukrepa 2002/589/SZVP glede prispevka Evropske unije za uničenje streliva za osebno in lahko orožje v Albaniji

text:
               24.11.2004

               SL

               Uradni list Evropske unije

               L 348/45

      SKLEP SVETA 2004/790/SZVP
   z dne 22. novembra 2004
   o podaljšanju veljavnosti in spremembi Sklepa 2003/276/SZVP o izvajanju Skupnega ukrepa 2002/589/SZVP glede prispevka Evropske unije za uničenje streliva za osebno in lahko orožje v Albaniji
   SVET EVROPSKE UNIJE JE –
   ob upoštevanju Pogodbe o Evropski uniji, zlasti člena 23(2) Pogodbe,
   ob upoštevanju Skupnega ukrepa Sveta 2002/589/SZVP z dne 12. julija 2002 o prispevku Evropske unije k boju proti destabilizirajočemu kopičenju in razširjanju orožja malega kalibra in lahkega orožja (1), zlasti člena 6 Skupnega ukrepa,
   ob upoštevanju naslednjega:

               (1)

               Svet je 14. aprila 2003 sprejel Sklep 2003/276/SZVP o prispevku Evropske unije za uničevanja streliva za osebno in lahko orožje v Albaniji (2), za izvajanje Skupnega ukrepa 2002/589/SZVP, ki je za ta namen zagotovil 820 000 EUR.

               (2)

               Nekaterih ciljev ni bilo mogoče izpolniti do 31. oktobra 2004, ko preneha veljati Sklep 2003/276/SZVP, nekatere druge cilje pa je treba utrditi in podaljšati čez ta datum. Ta projekt je večletni projekt, ki traja štiri leta.

               (3)

               Sklep 2003/276/SZVP je zato treba spremeniti in podaljšati –

         SKLENIL:
   Člen 1
   Sklep 2003/276/SZVP se spremeni kakor sledi:

               1.

               V členu 2(1) se referenčni finančni znesek „820 000 EUR“ nadomesti z „1 320 000 EUR“.

               2.

               V členu 4(1) se drugi stavek nadomesti s stavkom „Veljati preneha 31. decembra 2005“.

         Člen 2
   Ta sklep se uveljavi 1. novembra 2004.
   Člen 3
   Ta sklep se objavi v Uradnem listu Evropske unije.

      V Bruslju, 22. novembra 2004

            Za Svet

            Predsednik

         B. R. BOT

      (1)  UL L 191, 19.7.2002, str. 1.

      (2)  UL L 99, 17.4.2003, str. 60.


title: Sklep Sveta (EU) 2017/1844 z dne 9. oktobra 2017 o imenovanju člana Odbora regij na predlog Kraljevine Nizozemske

text:
               12.10.2017

               SL

               Uradni list Evropske unije

               L 262/6

         SKLEP SVETA (EU) 2017/1844
   z dne 9. oktobra 2017
   o imenovanju člana Odbora regij na predlog Kraljevine Nizozemske
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga nizozemske vlade,
   ob upoštevanju naslednjega:

               (1)

               Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020.

               (2)

               Zaradi konca mandata Rogierja VAN DER SANDEJA se je sprostilo mesto člana Odbora regij –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2020, se za članico Odbora regij imenuje:

               —

               J. (Jeannette) BALJEU, Gedeputeerde in de provincie Zuid-Holland.

         Člen 2
   Ta sklep začne veljati na dan sprejetja.

      V Luxembourgu, 9. oktobra 2017

            Za Svet

            Predsednik

         S. KIISLER

      (1)  Sklep Sveta (EU) 2015/116 z dne 26. januarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 20, 27.1.2015, str. 42).

      (2)  Sklep Sveta (EU) 2015/190 z dne 5. februarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 31, 7.2.2015, str. 25).

      (3)  Sklep Sveta (EU) 2015/994 z dne 23. junija 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 159, 25.6.2015, str. 70).


title: 2014/44/EU: Sklep Sveta z dne 28. januarja 2014 o sklenitvi spremenjenega Memoranduma o soglasju z Združenimi državami Amerike glede uvoza govejega mesa živali, ki niso dobivale določenih hormonov za pospeševanje rasti, in glede povečanih dajatev, ki jih Združene države uporabljajo za določene proizvode Evropske unije

text:
                  30.1.2014

                  SL

                  Uradni list Evropske unije

                  L 27/1

         SKLEP SVETA
         z dne 28. januarja 2014
         o sklenitvi spremenjenega Memoranduma o soglasju z Združenimi državami Amerike glede uvoza govejega mesa živali, ki niso dobivale določenih hormonov za pospeševanje rasti, in glede povečanih dajatev, ki jih Združene države uporabljajo za določene proizvode Evropske unije
         (2014/44/EU)
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(6)(a)(v) Pogodbe,
         ob upoštevanju predloga Evropske komisije,
         ob upoštevanju odobritve Evropskega parlamenta,
         ob upoštevanju naslednjega:

                     (1)

                     V skladu s Sklepom Sveta 2013/523/EU (1) je bil 21. oktobra 2013 podpisan spremenjen Memorandum o soglasju z Združenimi državami Amerike glede uvoza govejega mesa živali, ki niso dobivale določenih hormonov za pospeševanje rasti, in glede povečanih dajatev, ki jih Združene države uporabljajo za določene proizvode Evropske unije (v nadaljnjem besedilu: spremenjeni MoS), s pridržkom njegove poznejše sklenitve.

                     (2)

                     Spremenjeni MoS bi bilo treba odobriti –

               SPREJEL NASLEDNJI SKLEP:

            Člen 1
            Spremenjeni Memorandum o soglasju z Združenimi državami Amerike glede uvoza govejega mesa živali, ki niso dobivale določenih hormonov za pospeševanje rasti, in glede povečanih dajatev, ki jih Združene države uporabljajo za določene proizvode Evropske unije, se odobri v imenu Unije.
            Besedilo spremenjenega MoS je priloženo k temu sklepu.

            Člen 2
            Ta sklep začne veljati na dan sprejetja.

            V Bruslju, 28. januarja 2014

                  Za Svet

                  Predsednik

               G. STOURNARAS

            (1)  Sklep Sveta z dne 18. oktobra 2013 o podpisu, v imenu Evropske unije, spremenjenega Memoranduma o soglasju z Združenimi državami Amerike glede uvoza govejega mesa živali, ki niso dobivale določenih hormonov za pospeševanje rasti, in glede povečanih dajatev, ki jih Združene države uporabljajo za določene proizvode Evropske unije (UL L 282, 24.10.2013, str. 35).


title: 2013/312/EU: Sklep Evropskega sveta z dne 28. junija 2013 o sestavi Evropskega parlamenta

text:
               29.6.2013

               SL

               Uradni list Evropske unije

               L 181/57

         SKLEP EVROPSKEGA SVETA
   z dne 28. junija 2013
   o sestavi Evropskega parlamenta
   (2013/312/EU)
   EVROPSKI SVET JE –
   ob upoštevanju Pogodbe o Evropski uniji in zlasti člena 14(2) Pogodbe,
   ob upoštevanju člena 2(3) Protokola št. 36 o prehodni ureditvi,
   ob upoštevanju pobude Evropskega parlamenta (1),
   ob upoštevanju odobritve Evropskega parlamenta (2),
   ob upoštevanju naslednjega:

               (1)

               Člen 2(1) in (2) Protokola št. 36 o prehodni ureditvi bo prenehal veljati ob koncu zakonodajnega obdobja 2009–2014.

               (2)

               Člen 19(1) Akta o pogojih pristopa Republike Hrvaške in prilagoditvah Pogodbe o Evropski uniji, Pogodbe o delovanju Evropske unije in Pogodbe o ustanovitvi Evropske skupnosti za atomsko energijo bo prenehal veljati ob koncu zakonodajnega obdobja 2009–2014.

               (3)

               Nemudoma je treba izpolniti določbe iz člena 2(3) Protokola št. 36 in zato sprejeti sklep iz drugega pododstavka člena 14(2) Pogodbe o Evropski uniji, tako da bodo lahko države članice pravočasno uvedle potrebne nacionalne ukrepe za izvedbo volitev v Evropski parlament za parlamentarno obdobje 2014–2019.

               (4)

               Prvi pododstavek člena 14(2) Pogodbe o Evropski uniji določa merila za sestavo Evropskega parlamenta, in sicer da število predstavnikov državljanov Unije ne preseže števila sedemsto petdeset plus predsednik, da je zastopanost proporcionalno upadajoča, pri čemer je minimalni prag šest članov na državo članico in se nobeni državi članici ne dodeli več kot šestindevetdeset sedežev.

               (5)

               Člen 10 Pogodbe o Evropski uniji med drugim določa, da delovanje Unije temelji na predstavniški demokraciji, kjer so državljani na ravni Unije neposredno zastopani v Evropskem parlamentu, in države članice predstavljajo v Svetu njihove vlade, ki so demokratično odgovorne bodisi svojemu nacionalnemu parlamentu bodisi svojim državljanom. Člen 14(2) Pogodbe o Evropski uniji o sestavi Evropskega parlamenta se zato uporablja v okviru širših institucionalnih ureditev, določenih v pogodbah, ki vključujejo tudi določbe o sprejemanju odločitev v Svetu –

         SPREJEL NASLEDNJI SKLEP:
   Člen 1
   Ob uporabi načela upadajoče proporcionalnosti iz prvega pododstavka člena 14(2) Pogodbe o Evropski uniji se upoštevajo naslednja načela:

               —

               porazdelitev sedežev v Evropskem parlamentu v celoti uporablja s Pogodbo o Evropski uniji določeno najmanjše in največje število, da v največji možni meri odraža število prebivalstva v posameznih državah članicah,

               —

               razmerje med prebivalstvom in številom sedežev vsake države članice pred zaokrožanjem na cela števila se prilagodi dejanskemu številu njenih prebivalcev tako, da vsak poslanec Evropskega parlamenta iz države članice z večjim številom prebivalstva predstavlja več državljanov kot poslanec države z manj prebivalci in obratno, da več prebivalcev ima država, večja je njena pravica do številnejših sedežev.

         Člen 2
   Skupno število prebivalstva držav članic izračuna Komisija (Eurostat) na podlagi podatkov, ki jih posredujejo države članice, v skladu z metodo, ki se določi v uredbi Evropskega parlamenta in Sveta.
   Člen 3
   V skladu s členom 1 je za zakonodajno obdobje 2014–2019 za vsako državo članico število predstavnikov v Evropskem parlamentu določeno, kakor sledi:

               Belgija

               21

               Bolgarija

               17

               Češka

               21

               Danska

               13

               Nemčija

               96

               Estonija

               6

               Irska

               11

               Grčija

               21

               Španija

               54

               Francija

               74

               Hrvaška

               11

               Italija

               73

               Ciper

               6

               Latvija

               8

               Litva

               11

               Luksemburg

               6

               Madžarska

               21

               Malta

               6

               Nizozemska

               26

               Avstrija

               18

               Poljska

               51

               Portugalska

               21

               Romunija

               32

               Slovenija

               8

               Slovaška

               13

               Finska

               13

               Švedska

               20

               Združeno kraljestvo

               73

         Člen 4
   Ta sklep se na podlagi pobude Evropskega parlamenta, predstavljene pred koncem leta 2016, pregleda dovolj zgodaj pred začetkom zakonodajnega obdobja 2019–2024 z namenom, da se vzpostavi sistem, ki bo v prihodnosti pred vsakimi novimi volitvami v Evropski parlament omogočil dodelitev poslanskih sedežev državam članicam na objektiven, pravičen, trajen in pregleden način, z upoštevanjem načela upadajoče proporcionalnosti, določenega v členu 1, pri čemer se upošteva morebitno spremembo njihovega števila in ustrezno ugotovljene demografske spremembe njihovega prebivalstva, in s tem spoštuje splošno ravnovesje institucionalnega sistema, določenega v pogodbah.
   Člen 5
   Ta sklep začne veljati dan po objavi v Uradnem listu Evropske unije.

      V Bruslju, 28. junija 2013

            Za Evropski svet

            Predsednik

         H. VAN ROMPUY

      (1)  Pobuda sprejeta dne 13. marca 2013 (še ni objavljena v Uradnem listu).

      (2)  Odobritev z dne 12. junija 2013 (še ni objavljena v Uradnem listu).


title: Sklep Evropskega parlamenta z dne 23. aprila 2009 o razrešnici glede izvrševanja splošnega proračuna Evropske unije za proračunsko leto 2007, Oddelek VI - Evropski ekonomsko-socialni odbor

text:
               26.9.2009

               SL

               Uradni list Evropske unije

               L 255/81

         SKLEP EVROPSKEGA PARLAMENTA
   z dne 23. aprila 2009
   o razrešnici glede izvrševanja splošnega proračuna Evropske unije za proračunsko leto 2007, Oddelek VI – Evropski ekonomsko-socialni odbor
   (2009/637/ES)
   EVROPSKI PARLAMENT,

               —

               ob upoštevanju splošnega proračuna Evropske unije za proračunsko leto 2007 (1),

               —

               ob upoštevanju končnih letnih računovodskih izkazov Evropskih skupnosti za proračunsko leto 2007 – zvezek I (C6-0420/2008) (2),

               —

               ob upoštevanju letnega poročila Evropskega ekonomsko-socialnega odbora organu, pristojnemu za podeljevanje razrešnice, o opravljenih notranjih revizijah v letu 2007,

               —

               ob upoštevanju letnega poročila Računskega sodišča za proračunsko leto 2007 skupaj z odgovori revidiranih institucij (3),

               —

               ob upoštevanju izjave o zanesljivosti računovodskih izkazov ter o zakonitosti in pravilnosti z njimi povezanih transakcij, ki jo predloži Računsko sodišče v skladu s členom 248 Pogodbe ES (4),

               —

               ob upoštevanju člena 272(10) ter členov 274, 275 in 276 Pogodbe ES,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (5), zlasti členov 50, 86, 145, 146 in 147,

               —

               ob upoštevanju člena 71 in Priloge V svojega poslovnika,

               —

               ob upoštevanju poročila Odbora za proračunski nadzor (A6-0155/2009),

               1.

               podeli generalnemu sekretarju Evropskega ekonomsko-socialnega odbora razrešnico glede izvrševanja proračuna za proračunsko leto 2007;

               2.

               navaja svoje pripombe v priloženi resoluciji;

               3.

               naroči svojemu predsedniku, naj ta sklep in priloženo resolucijo posreduje Svetu, Komisiji, Sodišču Evropskih skupnosti, Računskemu sodišču, Evropskemu varuhu človekovih pravic in Evropskemu nadzorniku za varstvo podatkov ter poskrbi za objavo v Uradnem listu Evropske unije (serija L).

            Predsednik

         Hans-Gert PÖTTERING

            Generalni sekretar

         Klaus WELLE

      (1)  UL L 77, 16.3.2007.

      (2)  UL C 287, 10.11.2008, str. 1.

      (3)  UL C 286, 10.11.2008, str. 1.

      (4)  UL C 287, 10.11.2008, str. 111.

      (5)  UL L 248, 16.9.2002, str. 1.
   RESOLUCIJA EVROPSKEGA PARLAMENTA
   z dne 23. aprila 2009
   s pripombami, ki so del sklepa o razrešnici glede izvrševanja splošnega proračuna Evropske unije za proračunsko leto 2007, Oddelek VI – Evropski ekonomsko-socialni odbor
   EVROPSKI PARLAMENT,

               —

               ob upoštevanju splošnega proračuna Evropske unije za proračunsko leto 2007 (1),

               —

               ob upoštevanju končnih letnih računovodskih izkazov Evropskih skupnosti za proračunsko leto 2007 – zvezek I (C6-0420/2008) (2),

               —

               ob upoštevanju letnega poročila Evropskega ekonomsko-socialnega odbora organu, pristojnemu za podeljevanje razrešnice, o opravljenih notranjih revizijah v letu 2007,

               —

               ob upoštevanju letnega poročila Računskega sodišča za proračunsko leto 2007 skupaj z odgovori revidiranih institucij (3),

               —

               ob upoštevanju izjave o zanesljivosti računovodskih izkazov ter o zakonitosti in pravilnosti z njimi povezanih transakcij, ki jo predloži Računsko sodišče v skladu s členom 248 Pogodbe ES (4),

               —

               ob upoštevanju člena 272(10) ter členov 274, 275 in 276 Pogodbe ES,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (5), zlasti členov 50, 86, 145, 146 in 147,

               —

               ob upoštevanju člena 71 in Priloge V svojega poslovnika,

               —

               ob upoštevanju poročila Odbora za proračunski nadzor (A6-0155/2009),

               1.

               ugotavlja, da je imel Evropski ekonomsko-socialni odbor leta 2007 na voljo odobritve za prevzem obveznosti v skupnem znesku 116 milijonov EUR (2006: 112 milijonov EUR) s stopnjo izkoriščenosti 91,64 %, kar je pod povprečno vrednostjo ostalih institucij (93,82 %);

               2.

               pozdravlja dejstvo, da je bil decembra 2007 podpisan nov dogovor o upravnem sodelovanju med Evropskim ekonomsko-socialnim odborom in Odborom regij za obdobje 2008–2014; je prepričan, da bo sodelovanje med obema institucijama finančno ugodno za evropske davkoplačevalce; vendar obžaluje, da so glede na letno poročilo o dejavnostih Evropskega ekonomsko-socialni odbora, pogajanja o novem sporazumu o sodelovanju ohromile ali upočasnile nekatere pobude, predvidene v delovnem programu za leto 2007;

               3.

               pozdravlja jasno zavezo obeh odborov za usklajevanje njunih standardov za notranji nadzor, ki temelji na najboljšem ravnanju, in za usklajevanje drugih pomembnih finančnih postopkov, ki se nanašajo na skupne službe;

               4.

               ugotavlja, da novi sporazum ohranja najbolj pomembna področja (infrastruktura, informacijske tehnologije in telekomunikacije, prevajanje, vključno z oblikovanjem dokumentov) v pristojnosti skupnih služb, medtem ko so nekatere službe ločene, na primer notranje službe, socialne in zdravstvene službe, knjižnica in predtisk;

               5.

               vendar vztraja, da to ločevanje ne bi smelo vplivati na obseg proračuna, in zato poziva odbora k izvedbi skupne analize, ki bi bila del vmesnega pregleda, da se tako oceni, ali bi ta preusmeritev sredstev koristila obema odboroma; poziva odbora, naj Parlament obveščata o oceni malih sporazumov o sodelovanju na področjih, ki jih zadeva ločevanje, z začetka leta 2009;

               6.

               opozarja na pripombo Računskega sodišča v odstavku 11.10 iz zgoraj omenjenega letnega poročila, da Evropski ekonomsko-socialni odbor z nadaljevanjem uporabe množitelja, večjega od ena, tudi po dveh letih po napredovanju, namesto da bi tisti del nad 1 preoblikoval v delovno dobo v stopnji, svojim zaposlenim priznava finančne ugodnosti, ki jih druge institucije ne;

               7.

               poudarja, da bi morale vse institucije enako razlagati in izvajati določbe kadrovskih predpisov o množitelju, da bi se zagotovilo enako obravnavo njihovih zaposlenih; pričakuje sodbo Sodišča za uslužbence glede pritožbe uslužbenca Komisije, in pričakuje, da bo Evropski socialno-ekonomski odbor v skladu s to sodbo uskladil svojo prakso (če je treba, tudi za nazaj);

               8.

               z zadovoljstvom ugotavlja, da sta dva nova finančna sistema (ABAC WF in SAP) začela delovati v letu 2007 in da na splošno delujeta uspešno; nadalje pozdravlja, da je Evropski ekonomsko-socialni odbor pričel z izvajanjem certifikacije EMAS (Sistem Skupnosti za okoljsko ravnanje in presojo);

               9.

               pozdravlja pobudo Evropskega ekonomsko-socialnega odbora za razvoj ključnih kazalnikov dejavnosti in uspešnosti znotraj sekretariata, ki bi služili kot instrument za upravljanje za pristojne službe kot tudi za izboljševanje preglednosti; spodbuja Evropski ekonomsko-socialni odbor, da dodatno razvije nove kazalnike in uporabi obstoječe za predstavitev srednjeročnih kot tudi dolgoročnih trendov (od pet do deset let);

               10.

               z zadovoljstvom ugotavlja znatno zmanjšanje vrednosti sklenjenih pogodb v odnosu do že dodeljenih pogodb – od 7,5 % v letu 2006 na 2,5 % v letu 2007 –, čeprav se je število sklenjenih pogodb podvojilo; spodbuja Evropski ekonomsko-socialnim odbor, da si še naprej prizadeva za nadaljnje zmanjševanje tega deleža;

               11.

               v zvezi s tem pozdravlja oblikovanje enote za pogodbe v okviru skupnih služb, ki bo nudila pomoč vsem operativnim oddelkom iz skupnih služb na področju javnih naročil; ugotavlja, da je bila, v okviru novega sporazuma, služba za preverjanje skupnih služb prenesena v službe, ki so lastne vsakemu odboru;

               12.

               ugotavlja, da je bil izvajalec gradbenih del, s katerim imata Evropski ekonomsko-socialni odbor in Odbor regij pogodbeno razmerje, zaradi suma goljufije aretiran marca 2007; z zadovoljstvom ugotavlja, da je bila izvedena podrobna revizija vseh pogodb, ki sta jih odbora sklenila s tem izvajalcem vse od leta 2000, in da je bilo revizijsko poročilo predloženo OLAF-u;

               13.

               meni, da je ključno, da je nadzor, ki ga izvajajo na primer odredbodajalci, preveritelji in revizorji, dovolj strog; v zvezi s tem poudarja pomen zadostnega števila naključnih pregledov na vseh področjih, poleg nekaj strateških področij, ki imajo višjo stopnjo tveganja;

               14.

               pozdravlja oblikovanje revizijskega odbora, ki ga sestavljajo trije člani Evropskega ekonomsko-socialnega odbora, ki jim pomaga zunanji revizor, naloge katerega med drugim vključujejo preverjanje neodvisnosti notranjega revizorja in ocenjevanje ukrepov, ki so bili sprejeti kot odziv na priporočila iz notranjih revizijskih poročil;

               15.

               ugotavlja, da je belgijsko sodišče prve stopnje spoznalo nekdanjega člana Evropskega ekonomsko-socialnega odbora krivega zaradi goljufivih zahtevkov za potne stroške (dvojna povračila); s tem v zvezi pozdravlja dejstvo, da je Evropski ekonomsko-socialni odbor vložil pritožbo proti odločitvi, s katero mu ni bil priznal status civilne stranke;

               16.

               ugotavlja, da je bil splošni pregled pravil za povračilo potnih stroškov in stroškov sestankov za člane Evropskega ekonomsko-socialnega odbora sprejet 25. septembra 2007 in je imel za cilj izboljšanje in poenostavitev zadevnih postopkov, ter je sočasno zagotovil preglednost in enako obravnavanje vseh članov ter upošteval tehnološki razvoj (kot so elektronske vozovnice, rezervacije hotelov prek interneta ter video konference); meni, da je treba to zadevo preučiti v okviru naslednjega postopka razrešnice (proračunsko leto 2008);

               17.

               poleg tega ugotavlja, da je glede finančnega statuta novih članov predsedstvo Evropskega ekonomsko-socialnega odbora na svoji seji 12. novembra 2008 sklenilo oblikovati ad-hoc skupino, ki bo vključevala kvestorje, ki bodo odgovorni za oblikovanje predlogov glede pregledovanja finančnega statuta članov;

               18.

               ugotavlja, da člani Evropskega ekonomsko-socialnega odbora ne predložijo izjave o svojih finančnih interesih oziroma ne razkrijejo pomembnih informacij o zadevah, kot so poklicne dejavnosti, ki jih je treba prijaviti, in delovna mesta ali dejavnosti, za katere se prejema plačilo; predlaga, da Evropski ekonomsko-socialni odbor uvede to obveznost za vse svoje člane; poleg tega predlaga imenovanje neodvisnega nadzornika, naloga katerega bi bila letno in javno poročati o prejetih izjavah, da se zagotovita verodostojen nadzor in kontrola;

               19.

               pohvali Evropski ekonomsko-socialni odbor za kakovost letnih poročil o dejavnostih; vendar zahteva, da v svoje naslednje poročilo o dejavnostih vključi poglavje, ki bo vsebovalo podrobno poročilo o nadaljnjem ukrepanju med letom predčasnih sklepov o razrešnici Parlamenta, skupaj z morebitnimi razlagami, zakaj priporočila niso bila upoštevana;

               20.

               ugotavlja, da so pravila o javnih naročilih iz finančne uredbe kljub njenim spremembam za manjše institucije, kot je Evropski ekonomsko-socialni odbor, še vedno precejšnje breme, predvsem kadar gre za naročila razmeroma majhne vrednosti; poziva Komisijo, naj se v prihodnje med pripravami na oblikovanje predlogov za spreminjanje finančne uredbe obširno posvetuje z generalnim sekretarjem Evropskega ekonomsko-socialnega odbora in njegovo administracijo, da bodo pri končnem osnutku v celoti upoštevani njihovi pomisleki.

      (1)  UL L 77, 16.3.2007.

      (2)  UL C 287, 10.11.2008, str. 1.

      (3)  UL C 286, 10.11.2008, str. 1.

      (4)  UL C 287, 10.11.2008, str. 111.

      (5)  UL L 248, 16.9.2002, str. 1.


title: 2007/350/ES: Sklep Sveta z dne 7. maja 2007 o imenovanju latvijskega člana in dveh latvijskih nadomestnih članov v Odbor regij

text:
               24.5.2007

               SL

               Uradni list Evropske unije

               L 132/33

      SKLEP SVETA

   z dne 7. maja 2007
   o imenovanju latvijskega člana in dveh latvijskih nadomestnih članov v Odbor regij
   (2007/350/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 263 Pogodbe,
   ob upoštevanju predloga latvijske vlade,
   ob upoštevanju naslednjega:

               (1)

               Svet je 24. januarja 2006 sprejel Sklep 2006/116/ES (1) o imenovanju članov in nadomestnih članov Odbora regij za obdobje od 26. januarja 2006 do 25. januarja 2010.

               (2)

               Zaradi izteka mandata g. Uldisa AUGULISA se je sprostilo mesto člana Odbora regij. Po imenovanju g. Aleksandrsa LIELMEŽSA za člana se je sprostilo mesto nadomestnega člana Odbora regij. Zaradi izteka mandata g. Gunārsa LAICĀNSA se je sprostilo mesto nadomestnega člana Odbora regij –

         SKLENIL:
   Člen 1
   Za preostanek mandata, ki se izteče 25. januarja 2010, se v Odbor regij imenujejo:

               (a)

               za člana:

                           —

                           g. Aleksandrs LIELMEŽS, predsednik občinske uprave Mālpilsa, namesto g. Uldisa AUGULISA;

                     in

               (b)

               za nadomestne člane:

                           —

                           ga. Ligita GINTERE, predsednica občinske uprave Jaunpilsa, namesto g. Aleksandrsa LIELMEŽSA,

                           —

                           g. Jānis NEIMANIS, predsednik mestne občine Grobiņa, namesto g. Gunārsa LAICĀNSA.

         Člen 2
   Ta sklep začne učinkovati na dan sprejetja.

      V Bruslju, 7. maja 2007

            Za Svet

            Predsednik

         H. SEEHOFER

      (1)  UL L 56, 25.2.2006, str. 75.


title: 2008/523/ES: Sklep Evropskega parlamenta z dne 24. aprila 2007 o razrešnici glede izvrševanja proračuna Eurojusta za proračunsko leto 2005

text:
               15.7.2008

               SL

               Uradni list Evropske unije

               L 187/135

         SKLEP EVROPSKEGA PARLAMENTA
   z dne 24. aprila 2007
   o razrešnici glede izvrševanja proračuna Eurojusta za proračunsko leto 2005
   (2008/523/ES)
   EVROPSKI PARLAMENT,
   ob upoštevanju zaključnega letnega računa Eurojusta za proračunsko leto 2005 (1),
   ob upoštevanju Poročila Računskega sodišča o zaključnem letnem računu Eurojusta za proračunsko leto 2005 z odgovori Eurojusta (2),
   ob upoštevanju Priporočila Sveta z dne 27. februarja 2007 (5711/2007 – C6-0080/2007),
   ob upoštevanju Pogodbe ES in zlasti člena 276 Pogodbe ter Pogodbe EU in zlasti člena 41 Pogodbe,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), in zlasti člena 185 Uredbe,
   ob upoštevanju Sklepa Sveta 2002/187/PNZ z dne 28. februarja 2002 o ustanovitvi Eurojusta za okrepitev boja proti težjim oblikam kriminala (4) in zlasti člena 36 Sklepa,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 (5) in zlasti člena 94 Uredbe,
   ob upoštevanju člena 71 in Priloge V svojega Poslovnika,
   ob upoštevanju poročila Odbora za proračunski nadzor in mnenja Odbora za državljanske svoboščine, pravosodje in notranje zadeve (A6-0120/2007),

               1.

               podeli upravnemu direktorju Eurojusta razrešnico glede izvrševanja proračuna Eurojusta za proračunsko leto 2005;

               2.

               navaja svoje pripombe v priloženi resoluciji;

               3.

               naroči svojemu predsedniku, naj ta sklep in priloženo resolucijo posreduje upravnemu direktorju Eurojusta, Svetu, Komisiji in Računskemu sodišču ter poskrbi za njuno objavo v Uradnem listu Evropske unije (serija L).

            Predsednik

         Hans-Gert PÖTTERING

            Generalni sekretar

         Harald RØMER

      (1)  UL C 266, 31.10.2006, str. 34.

      (2)  UL C 312, 19.12.2006, str. 67.

      (3)  UL L 248, 16.9.2002, str. 1. Uredba, kakor je bila spremenjena z Uredbo (ES, Euratom) št. 1995/2006 (UL L 390, 30.12.2006, str. 1).

      (4)  UL L 63, 6.3.2002, str. 1. Sklep, kakor je bil spremenjen s Sklepom 2003/659/PNZ (UL L 245, 29.9.2003, str. 44).

      (5)  UL L 357, 31.12.2002, str. 72.
    ---documentbreak---

               15.7.2008

               SL

               Uradni list Evropske unije

               L 187/136

         RESOLUCIJA EVROPSKEGA PARLAMENTA
   z dne 24. aprila 2007
   s pripombami, ki so sestavni del sklepa o razrešnici glede izvrševanja proračuna Eurojusta za proračunsko leto 2005
   EVROPSKI PARLAMENT,
   ob upoštevanju zaključnega letnega računa Eurojusta za proračunsko leto 2005 (1),
   ob upoštevanju Poročila Računskega sodišča o zaključnem letnem računu Eurojusta za proračunsko leto 2005 z odgovori Eurojusta (2),
   ob upoštevanju Priporočila Sveta z dne 27. februarja 2007 (5711/2007 – C6-0080/2007),
   ob upoštevanju Pogodbe ES in zlasti člena 276 Pogodbe ter Pogodbe EU in zlasti člena 41 Pogodbe,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), in zlasti člena 185 Uredbe,
   ob upoštevanju Sklepa Sveta 2002/187/PNZ z dne 28. februarja 2002 o ustanovitvi Eurojusta za okrepitev boja proti težjim oblikam kriminala (4) in zlasti člena 36 Sklepa,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 (5) in zlasti člena 94 Uredbe,
   ob upoštevanju člena 71 in Priloge V svojega Poslovnika,
   ob upoštevanju poročila Odbora za proračunski nadzor in mnenja Odbora za državljanske svoboščine, pravosodje in notranje zadeve (A6-0120/2007),

               A.

               ker je Računsko sodišče navedlo, da je prejelo zadostno zagotovilo o zanesljivosti zaključnega računa za proračunsko leto, ki se je zaključilo 31. decembra 2005, ter o zakonitosti in pravilnosti poslovnih dogodkov v celoti,

               B.

               ker je 27. aprila 2006 Parlament direktorju podelil razrešnico glede izvrševanja proračuna Eurojusta za proračunsko leto 2004 (6) in v resoluciji, ki spremlja sklep Parlamenta o razrešnici, med drugim

                           —

                           želi biti še naprej v celoti obveščen o namerah nizozemskih organov oblasti kot gostiteljev glede novih prostorov za Eurojust; zlasti želi biti obveščen o tem, kakšne so možnosti, da Eurojust in Europol zasedeta iste prostore, in o pogojih za takšno selitev ter o finančni podpori, ki jo bo država gostiteljica v zvezi s tem dodelila Eurojustu,

                           —

                           ugotavlja, da je Eurojust izvrševal proračun, različen od tistega, ki ga je določil proračunski organ; vztraja, da Eurojust sledi pravilnim postopkom in počaka odobritev proračunskega organa, preden začne izvajati kakršno koli takšno spremembo v prihodnosti,

                           —

                           poudarja, da je treba spoštovati načelo ločitve nalog odredbodajalca in računovodje ter da se ne sme ponoviti položaj iz leta 2004, ko je en član osebja opravljal obe vlogi;

         Splošne točke v zvezi z večino agencij EU, za katere je potrebna posamezna razrešnica

               1.

               meni, da naraščajoče število agencij Skupnosti in dejavnosti določenih izmed njih niso del splošnega političnega okvira ter da naloge nekaterih agencij vedno ne odražajo pravih potreb Unije, niti pričakovanj državljanov; prav tako ugotavlja, da agencije na splošno nimajo vedno dobrega ugleda;

               2.

               zato poziva Komisijo, naj določi splošen politični okvir za ustanovitev novih agencij Skupnosti ter da pred ustanovitvijo vsake nove agencije predloži študijo stroškov in koristi; ob tem naj bo pozorna, da se prepreči kakršno koli podvajanje dejavnosti med agencijami ali prekrivanje s pristojnostmi drugih evropskih organizacij;

               3.

               poziva Računsko sodišče, da predloži svoje mnenje o študiji stroškov in koristi pred odločitvijo Parlamenta;

               4.

               poziva Komisijo, da vsakih pet let predloži študijo dodane vrednosti za vsako obstoječo agencijo; poziva vse zadevne institucije, naj v primeru negativne ocene o dodani vrednosti agencije sprejmejo vse potrebne ukrepe, tako da spremenijo mandat zadevne agencije ali pa jo zaprejo;

               5.

               ob upoštevanju naraščajočega števila regulativnih agencij obžaluje, da pogajanja o osnutku medinstitucionalnega sporazuma o okviru delovanja teh agencij niso še zaključena, ter poziva pristojne službe Komisije, da skupaj z Računskim sodiščem storijo vse potrebno za hitro sklenitev navedenega sporazuma;

               6.

               ugotavlja, da odgovornost Komisije za izvrševanje proračuna zahteva tesnejšo povezavo med agencijami in Komisijo; poziva Komisijo in Svet, naj sprejmeta potrebne ukrepe, da se Komisiji do 31. decembra 2007 podeli pravica, da v nadzornih organih regulativnih agencij z manjšino glasov prepreči sprejetje odločitev, in naj to možnost predvidita pri vseh na novo ustanovljenih agencijah;

               7.

               poziva Računsko sodišče, naj za jasnejšo sliko o uporabi sredstev EU s strani agencij v svojem letnem poročilu oblikuje dodatno poglavje, namenjeno vsem agencijam, za katere se podeli razrešnica na podlagi zaključnega računa Komisije;

               8.

               upošteva načelo, v skladu s katerim Parlament odloča o razrešnicah za vse agencije Skupnosti, subvencionirane ali ne, tudi če organ, pristojen za razrešnico, ukrepa na podlagi njihovega ustanovnega besedila;

               9.

               poziva Računsko sodišče, da opravi revizijo poslovanja vseh agencij in o tem poroča ustreznim odborom Parlamenta, vključno z Odborom za proračunski nadzor;

               10.

               ugotavlja, da število agencij neprestano narašča in da je ob upoštevanju politične odgovornosti Komisije za delovanje agencij, ki je veliko večja kot preprosta logistična podpora, potreba po oblikovanju skupnega pristopa generalnih direktoratov Komisije, pristojnih za ustanavljanje in spremljanje agencij, do agencij še večja; meni, da bi bila struktura, podobna tisti, ki so jo oblikovale agencije za usklajevanje med zadevnimi generalnimi direktorati, pragmatičen način za oblikovanje skupnega pristopa Komisije do vseh zadev, povezanih z agencijami;

               11.

               poziva Komisijo, da izboljša upravno in tehnično podporo agencijam, ob upoštevanju vedno bolj zapletenih upravnih pravil in tehničnih težav Skupnosti;

               12.

               ugotavlja, da v vseh agencijah Skupnosti manjka disciplinski organ, in poziva Komisijo k sprejetju potrebnih ukrepov za hitro vzpostavitev takšnega mehanizma;

               13.

               pozdravlja znatne izboljšave pri usklajevanju med agencijami, ki jim omogoča reševanje ponavljajočih se težav in prispeva k učinkovitejšemu sodelovanju s Komisijo in Parlamentom;

               14.

               meni, da bi bilo treba nadaljevati in razširiti ukrep številnih agencij, ki so vzpostavile skupno podporno službo, namenjeno uskladitvi njihovih informacijskih sistemov za finančno upravljanje s tistimi, ki jih uporablja Komisija;

               15.

               poziva agencije, da izboljšajo sodelovanje in primerjalno analizo z udeleženci na ustreznem področju; poziva Komisijo, naj sprejme vse ukrepe, ki se ji zdijo potrebni, da bi pomagala agencijam izboljšati njihov ugled in povečati prepoznavnost njihovih dejavnosti;

               16.

               poziva Komisijo, naj pripravi predlog za uskladitev oblike letnega poročanja agencij in oblikuje kazalnike uspešnosti, ki bi omogočili primerjavo njihove učinkovitosti;

               17.

               poziva agencije, da na začetku vsakega leta predstavijo kazalce uspešnosti, na podlagi katerih bo mogoče oceniti njihovo poslovanje;

               18.

               poziva vse agencije, da pogosteje uporabljajo cilje SMART, kar naj bi vodilo k stvarnejšemu načrtovanju in izvajanju ciljev;

               19.

               strinja se z Računskim sodiščem, da je tudi Komisija odgovorna za (finančno) upravljanje agencij; zato poziva Komisijo, naj spremlja ter po potrebi usmerja in sodeluje pri upravljanju različnih agencij, zlasti kar zadeva ustrezno izvedbo postopkov javnih razpisov, preglednost postopkov zaposlovanja, dobro finančno poslovodenje (neporabljena sredstva in preveč predvidenih proračunskih sredstev) in – kar je najpomembnejše – ustrezno uporabo pravil o sistemu notranjega nadzora;

               20.

               meni, da bi morali delovni programi agencij izražati prispevke agencij v operativnem in izmerljivem smislu ter da je treba ustrezno upoštevati standarde notranje kontrole Komisije;

         Posebne točke

               21.

               ugotavlja, da je izvrševanje proračuna pokazalo, da so bile obveznosti sprejete za 90 % proračunskih sredstev, dodeljenih za zadevno leto, in da je bila splošna stopnja plačil 84 %; poleg tega ugotavlja, da je bila uporabe sredstev za poslovanje (Naslov III) le 80 % odobritev za prevzem obveznosti za proračunsko leto in da je bilo treba tretjino obveznosti prenesti; ugotavlja, da je bilo treba več kot 15 % obveznosti, prenesenih v zadevno leto, razveljaviti; poziva Eurojust, da še izboljša načrtovanje izdatkov za poslovanje;

               22.

               ugotavlja, da je kolegij odobril neavtomatičen prenos sredstev v višini 285 484 EUR, in opozarja, da so takšni prenosi dovoljeni le, če je pred koncem proračunskega leta končana večina pripravljalnih faz, ki vodijo do sprejetja obveznosti, tokrat pa ni bilo tako;

               23.

               poudarja, da Eurojust še vedno nima svoje finančne uredbe in še naprej uporablja Uredbo (ES, Euratom) št. 2343/2002; poziva Komisijo, da Parlament obvesti o mnenju glede osnutka uredbe, ki ga je predložil Eurojust;

               24.

               poziva Eurojust, da izboljša postopek popisa;

               25.

               poziva Eurojust, da Parlament obvesti o sprejetju kakršnega koli standarda notranjega nadzora s strani uprave; zaskrbljen je, ker večinoma ni formalizacije postopkov poslovanja in računovodskih postopkov in ker so bili leta 2005 kontrolni seznami, v katerih so opisani pregledi, ki jih je treba opraviti pri proračunskih obveznostih v zvezi s postopki poslovanja (javna naročila in zaposlovanje), premalo razviti; poziva Eurojust, da Parlamentu predloži kratek opis vseh izboljšav na tem področju še pred postopkom razrešnice za leto 2006;

               26.

               poziva Eurojust, da upošteva postopke javnih naročil in upravljanje pogodb ter časovne roke za okvirne pogodbe, kot so določeni v uredbenih določbah.

      (1)  UL C 266, 31.10.2006, str. 34.

      (2)  UL C 312, 19.12.2006, str. 67.

      (3)  UL L 248, 16.9.2002, str. 1. Uredba, kakor je bila spremenjena z Uredbo (ES, Euratom) št. 1995/2006 (UL L 390, 30.12.2006, str. 1).

      (4)  UL L 63, 6.3.2002, str. 1. Sklep, kakor je bil spremenjen s Sklepom 2003/659/PNZ (UL L 245, 29.9.2003, str. 44).

      (5)  UL L 357, 31.12.2002, str. 72.

      (6)  UL L 340, 6.12.2006, str. 112.


title: Sklep Sveta (EU) 2015/1774 z dne 1. oktobra 2015 o imenovanju španskega nadomestnega člana Odbora regij

text:
               3.10.2015

               SL

               Uradni list Evropske unije

               L 258/10

         SKLEP SVETA (EU) 2015/1774
   z dne 1. oktobra 2015
   o imenovanju španskega nadomestnega člana Odbora regij
   SVET EVROPSKE UNIJE JE –
   Ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga španske vlade,
   ob upoštevanju naslednjega:

               (1)

               Svet je 26. januarja, 5. februarja in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020.

               (2)

               Zaradi konca mandata Emilia DEL RÍA SANZA se je sprostilo mesto nadomestnega člana Odbora regij –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2020, se za nadomestnega člana Odbora regij imenuje:

               —

               Dña Begoña MARTÍNEZ ARREGUI, Consejera de Presidencia, Relaciones Institucionales y Acción Exterior del Gobierno de La Rioja.

         Člen 2
   Ta sklep začne veljati na dan sprejetja.

      V Luxembourgu, 1. oktobra 2015

            Za Svet

            Predsednik

         E. SCHNEIDER

      (1)  UL L 20, 27.1.2015, str. 42.

      (2)  UL L 31, 7.2.2015, str. 25.

      (3)  UL L 159, 25.6.2015, str. 70.


title: 2013/541/EU, Euratom: Sklep Evropskega parlamenta z dne 17. aprila 2013 o razrešnici glede izvrševanja proračuna Izvajalske agencije Evropskega raziskovalnega sveta za proračunsko leto 2011

text:
               16.11.2013

               SL

               Uradni list Evropske unije

               L 308/110

         SKLEP EVROPSKEGA PARLAMENTA
   z dne 17. aprila 2013
   o razrešnici glede izvrševanja proračuna Izvajalske agencije Evropskega raziskovalnega sveta za proračunsko leto 2011
   (2013/541/EU, Euratom)
   EVROPSKI PARLAMENT,

               —

               ob upoštevanju splošnega proračuna Evropske unije za proračunsko leto 2011 (1),

               —

               ob upoštevanju konsolidiranega zaključnega računa Evropske unije za proračunsko leto 2011 (COM(2012) 436 – C7-0224/2012) (2),

               —

               ob upoštevanju letnih računovodskih izkazov Izvajalske agencije Evropskega raziskovalnega sveta za proračunsko leto 2011,

               —

               ob upoštevanju poročila Komisije o nadaljnjem ukrepanju v zvezi z razrešnico za proračunsko leto 2010 (COM(2012) 585) in delovnih dokumentov služb Komisije, priloženih temu poročilu (SWD(2012) 340 in SWD(2012) 330),

               —

               ob upoštevanju letnega poročila Komisije organu, ki da razrešnico, o notranjih revizijah, opravljenih v letu 2011 (COM(2012) 563), in delovnega dokumenta služb Komisije, priloženega temu poročilu (SWD(2012) 283),

               —

               ob upoštevanju poročila Računskega sodišča o letnih računovodskih izkazih Izvajalske agencije Evropskega raziskovalnega sveta za proračunsko leto 2011, skupaj z odgovori agencije (3),

               —

               ob upoštevanju izjave o zanesljivosti (4) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2011 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 12. februarja 2013 o razrešnici izvajalskim agencijam glede izvrševanja proračuna za proračunsko leto 2011 (05754/2013 – C7-0039/2013),

               —

               ob upoštevanju členov 317, 318 in 319 Pogodbe o delovanju Evropske unije in člena 106a Pogodbe Euratom,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (5), zlasti členov 55, 145, 146 in 147 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (6), zlasti členov 62, 164, 165 in 166 Uredbe,

               —

               ob upoštevanju Uredbe Sveta (ES) št. 58/2003 z dne 19. decembra 2002 o statutu izvajalskih agencij, pooblaščenih za izvajanje nekaterih nalog pri upravljanju programov Skupnosti (7), zlasti člena 14(3) Uredbe,

               —

               ob upoštevanju Uredbe Komisije (ES) št. 1653/2004 z dne 21. septembra 2004 o standardni finančni uredbi za izvajalske agencije v skladu z Uredbo Sveta (ES) št. 58/2003 o statutu izvajalskih agencij, pooblaščenih za izvajanje nekaterih nalog pri upravljanju programov Skupnosti (8), zlasti prvega in drugega odstavka člena 66 Uredbe,

               —

               ob upoštevanju Sklepa Komisije 2008/37/ES z dne 14. decembra 2007 o ustanovitvi „Izvajalske agencije Evropskega raziskovalnega sveta“ za upravljanje posebnega programa Skupnosti „Zamisli“ na področju pionirskih raziskav pri uporabi Uredbe Sveta (ES) št. 58/2003 (9),

               —

               ob upoštevanju člena 76 in Priloge VI Poslovnika,

               —

               ob upoštevanju poročila Odbora za proračunski nadzor in mnenj drugih zadevnih odborov (A7-0116/2013),

               A.

               ker Komisija v skladu s členom 17(1) Pogodbe o Evropski uniji izvršuje proračun in upravlja programe, v skladu s členom 317 Pogodbe o delovanju Evropske unije pa to počne v sodelovanju z državami članicami na lastno odgovornost, pri čemer upošteva načelo dobrega finančnega poslovodenja,

               1.

               podeli razrešnico direktorju Izvajalske agencije Evropskega raziskovalnega sveta glede izvrševanja proračuna agencije za proračunsko leto 2011;

               2.

               navaja svoje pripombe v resoluciji, ki je sestavni del sklepov o razrešnici glede izvrševanja splošnega proračuna Evropske unije za proračunsko leto 2011, oddelek III – Komisija in izvajalske agencije;

               3.

               naroči svojemu predsedniku, naj ta sklep skupaj s sklepom o razrešnici glede izvrševanja splošnega proračuna Evropske unije za proračunsko leto 2011, oddelek III – Komisija, in resolucijo, ki je sestavni del sklepov, posreduje direktorju Izvajalske agencije Evropskega raziskovalnega sveta, Svetu, Komisiji, Sodišču Evropske unije in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL L 68, 15.3.2011.

      (2)  UL C 348, 14.11.2012, str. 1.

      (3)  UL C 388, 15.12.2012, str. 151.

      (4)  UL C 348, 14.11.2012, str. 130.

      (5)  UL L 248, 16.9.2002, str. 1.

      (6)  UL L 298, 26.10.2012, str. 1.

      (7)  UL L 11, 16.1.2003, str. 1.

      (8)  UL L 297, 22.9.2004, str. 6.

      (9)  UL L 9, 12.1.2008, str. 15.


title: 2008/34/ES: Sklep Sveta z dne 6. decembra 2007 o imenovanju finskega nadomestnega člana Odbora regij

text:
               11.1.2008

               SL

               Uradni list Evropske unije

               L 8/12

      SKLEP SVETA

   z dne 6. decembra 2007
   o imenovanju finskega nadomestnega člana Odbora regij
   (2008/34/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 263 Pogodbe,
   ob upoštevanju predloga finske vlade,
   ob upoštevanju naslednjega:

               (1)

               Svet je 24. januarja 2006 sprejel Sklep 2006/116/ES o imenovanju članov in nadomestnih članov Odbora regij za obdobje od 26. januarja 2006 do 25. januarja 2010 (1).

               (2)

               Zaradi odstopa g. Håkana NORDMANA se je sprostilo mesto člana Odbora regij –

         SKLENIL:
   Člen 1
   Ga. Martina MALMBERG, predsednica mestnega sveta Inkoo, se za preostanek mandata, ki se izteče 25. januarja 2010, imenuje za nadomestno članico Odbora regij.
   Člen 2
   Ta sklep začne učinkovati na dan sprejetja.

      V Bruslju, 6. decembra 2007

            Za Svet

            Predsednik

         A. COSTA

      (1)  UL L 56, 25.2.2006, str. 75.